CELEX: 51998PC0324(02)
Language: el
Date: 1998-05-20
Title: Πρόταση κανονισμού (ΕΚΑΧ, ΕΚ, Ευρατόμ) του Συμβουλίου που τροποποιεί τον κανονισμό (ΕΟΚ, Ευρατόμ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων

Avis juridique important

|

51998PC0324(02)

Πρόταση κανονισμού (ΕΚΑΧ, ΕΚ, Ευρατόμ) του Συμβουλίου που τροποποιεί τον κανονισμό (ΕΟΚ, Ευρατόμ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων  /* COM/98/0324 τελικό */  

Επίσημη Εφημερίδα αριθ. C 192 της 19/06/1998 σ. 0009

Πρόταση κανονισμού (ΕΚΑΧ, ΕΚ, Ευρατόμ) του Συμβουλίου που τροποποιεί τον κανονισμό (ΕΟΚ, Ευρατόμ, ΕΚΑΧ) αριθ. 260/68 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων (98/C 192/07) COM(1998) 324 τελικό - 98/0190(CNS)(Υποβάλλεται από την Επιτροπή σύμφωνα με το άρθρο 13 του πρωτοκόλλου περί προνομίων και ασυλιών των Ευρωπαϊκών Κοινοτήτων στις 20 Μαΐου 1998)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,το πρωτόκολλο περί προνομίων και ασυλιών των Ευρωπαϊκών Κοινοτήτων, και ιδίως το άρθρο 13,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 109 Λ παράγραφος 4 τρίτη φράση και το άρθρο 235,τον κανονισμό (ΕΚ) αριθ. 1103/97 του Συμβουλίου, της 17ης Ιουνίου 1997, σχετικά με ορισμένες διατάξεις που αφορούν την εισαγωγή του ευρώ (1),τον κανονισμό (ΕΚ) αριθ. . . ./98 (2) σχετικά με την εισαγωγή του ευρώ,την πρόταση της Επιτροπής,Εκτιμώντας ότι, λαμβανομένου υπόψη του κανονισμού (ΕΚ) αριθ. . . ./98, του Συμβουλίου (3) που τροποποιεί τον κανονισμό (ΕΟΚ, Ευρατόμ, ΕΚΑΧ) αριθ. 259/68 (4), περί καθορισμού του κανονισμού υπηρεσιακής κατάστασης των υπαλλήλων, του καθεστώτος που εφαρμόζεται επί του λοιπού προσωπικού των Κοινοτήτων καθώς και των λοιπών κανονισμών που εφαρμόζονται στους εν λόγω υπαλλήλους και το λοιπό προσωπικό όσον αφορά τον καθορισμό των αποδοχών, των συντάξεων και των άλλων χρηματικών δικαιωμάτων σε ευρώ, είναι σημαντικό να τροποποιηθεί αντίστοιχα ο κανονισμός (ΕΟΚ, Ευρατόμ, ΕΚΑΧ) αριθ. 260/68 του Συμβουλίου (5), ο οποίος τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. . . ./98,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Στον κανονισμό (ΕΟΚ, Ευρατόμ, ΕΚΑΧ) αριθ. 260/68 οι όροι «βελγικά φράγκα» αντικαθίστανται από τους όρους «ευρώ» και τα ποσά σε βελγικά φράγκα από τα ισοδύναμά τους σε μονάδες ευρώ βάσει της τιμής μετατροπής.Εφαρμόζονται οι κανόνες που αφορούν την στρογγυλοποίηση των χρηματικών ποσών οι οποίοι θεσπίστηκαν με τον κανονισμό (ΕΚ) αριθ. 1103/97.Άρθρο 2 Το κείμενο του άρθρου 8 αντικαθίσταται από το ακόλουθο κείμενο: «Ο φόρος εισπράττεται διά παρακρατήσεως στην πηγή. Το ποσό του στρογγυλοποιείται στο χαμηλότερο εκατοστό του ευρώ».Άρθρο 3 Την 1η Ιανουαρίου 1999, η Επιτροπή θα προβεί, δυνάμει του παρόντος κανονισμού, στην μετατροπή σε ευρώ των ποσών σε βελγικά φράγκα που περιλαμβάνονται στον κανονισμό (ΕΟΚ, Ευρατόμ, ΕΚΑΧ) αριθ. 260/68, ενώ οι αξίες που θα καθορισθούν με τον τρόπο αυτό θα δημοσιευθούν στην Επίσημη Εφημερίδα των Ευρωπαϊκών Κοινοτήτων κατά τη διάρκεια του Ιανουαρίου 1999.Άρθρο 4 Ο παρών κανονισμός αρχίζει να ισχύει την . . .Ο κανονισμός αυτός εφαρμόζεται από την 1η Ιανουαρίου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.(1) ΕΕ L 162 της 19.6.1997, σ. 1.(2) Ψήφισμα του Συμβουλίου της 7.7.1997 (ΕΕ C 236 της 2.8.1997, σ. 1).(3) ΕΕ L 56 της 4.3.1968, σ. 1.(4) ΕΕ L 56 της 4.3.1968, σ. 8.(5) ΕΕ L 56 της 4.3.1968, σ. 8.